Imtella' Lulju 12, 2021 Filmat: Reuters It-tim Taljan wasal lura l-Italja kmieni dalgħodu wara li lbieraħ għeleb lit-tim Ingliż fil-finali tal-Euro 2020. Ilbieraħ, f'Wembley Stadium, it-Taljani ċaħdu lit-tim Ingliż milli jgħolli t-tazza wara li rebħu l-partita bl-għoti tal-penalties. It-tim Taljan, immexxi mill-kowċ Roberto Mancini, għeleb lit- tim Ingliż 4-3 bil-penalties wara li-iskor sad-90 minuta u l-120 minuta baqa' ta' 1-1. It-tim Taljan kien milqugħ mill-partitarji malli wasal fl-ajruport ta' Fiumicino. Għalissa t-tim Taljan se jkun qed joqgħod f'lukanda f'Ruma u matul il-ġurnata se jkollu laqgħat fosthom mal-President Taljan Sergio Mattarella u l-Prim Ministru Mario Draghi.